27 Kudikumisa ve sambu na mbasi,Sambu nge me zaba ve mambu yina kilumbu mosi ta nata.*+2 Bika muntu ya nkaka* kukumisa nge, kansi munoko na nge mosi ve;Bantu ya nkaka* kukumisa nge, kansi bikobo na nge mosi ve.+3 Ditadi kele kilo mpi zelo kele kizitu,Kansi makasi yina zoba ke pesaka me luta yonso zole na kizitu.+4 Nganzi kele nku mpi makasi kele bonso masa ya mvula ya ngolo,Kansi nani lenda telama na ntwala ya kimpala?+5 Kunganina ya pwelele kele mbote kuluta zola ya kubumbana.+6 Bamputa yina nduku me lwadisa nge ke vandaka ya kwikama,+Kansi babeze ya mbeni ke vandaka mingi.*7 Muntu* yina me fuluka ke buyaka* bwiki ya me katuka na nzo ya bwiki,Kansi sambu na muntu* yina kele na nzala, ata bima ya bululu ke vandaka ntomo.8 Muntu yina ke yambula* nzo na yandiKele bonso ndeke yina ke yambula buyamba na yandi.9 Mafuta mpi ndumbu ke pesaka ntima kiese;Kinduku ya mbote yina ke katukaka na bandongisila ya masonga*+ ke salaka mutindu mosi.10 Kuyambula ve nduku na nge to nduku ya tata na nge,Mpi kukota ve na nzo ya mpangi na nge na kilumbu yina nge kele na mpasi;Nkweno yina kele pene-pene kele mbote kuluta mpangi yina kele ntama.+11 Mwana na mono, vanda mayele mpi pesa ntima na mono kiese,+Sambu mono pesa mvutu na muntu yina ke sosila mono.+12 Muntu ya mayele ke monaka kigonsa mpi ke bumbanaka,+Kansi bantu yina me konda mayele ke kwendaka kaka na ntwala mpi bo ke kutanaka ti bampasi.*13 Baka lele ya muntu kana yandi me ndima kufutila munzenza mfuka;Simba kima yina yandi me simbisa sambu na mfuka kana yandi salaka yo sambu na nkento ya munzenza.+14 Kana muntu kusakumuna nkweno na yandi na ndinga ya ngolo na suka-suka,Bo ta tadila yandi yo bonso kusinga.15 Nkento yina kele makelele mingi* kele bonso ludi yina ke nokisaka masa ntangu yonso na kilumbu ya mvula.+16 Muntu yina lenda yala yandi, lenda yala mupepeMpi yandi lenda kanga mafuta na diboko na yandi ya kitata.17 Mutindu kibende ke tulaka kibende makasi,Mutindu mosi mpi, muntu ke semisaka nduku na yandi.*+18 Muntu yina ke keba nti ya bafige ta dia mbuma na yo,+Mpi muntu yina ke tanina mfumu na yandi, bo ta pesa yandi lukumu.+19 Mutindu masa ke monisaka luse ya muntu,Mutindu mosi mpi, ntima ya muntu ke monisaka ntima ya muntu ya nkaka.20 Maziamu mpi kisika ya lufwa* ke fulukaka ve ata fioti,+Meso ya muntu mpi ke fulukaka ve ata fioti.21 Mutindu nzungu ya kukatudila mvindu kele sambu na arza mpi fulu ya tiya sambu na wolo,+Mutindu mosi mpi, bo ke mekaka muntu na lukumu yina yandi ke bakaka.*22 Ata kana nge tuta zoba ti nti ya kibukaBonso mbuma ya bo me tuta na kibuka,Buzoba na yandi ta mana ve.23 Nge fwete zaba mbote mutindu bitwisi na nge kele.Tanina mbote* mameme na nge,+24 Sambu kimvwama ke zingaka ve kimakulu,+Mpi mpu ya kimfumu ke zingaka ve sambu na bandonga yonso ya bantu.25 Matiti ya mubisu me vila, matiti ya mpa me basika,Mpi bo me vukisa matiti ya bangumba.26 Bana-mameme ya babakala ke pesa nge bilele,Mpi bankombo ya babakala ke pesa nge ntalu ya kilanga.27 Mpi mabele ya bankombo ta vanda mingi sambu na kudisa nge,Sambu na kudisa bantu ya nzo na nge, mpi sambu na kudisa bansadi na nge ya bankento.
kon_Latn